Miami Open

Miami Open er en professionel tennisturnering, som hvert år i marts afvikles i Miami i Florida, USA. Turneringen blev fra 1995 til 2018 spillet i Crandon Park Tennis Center i Key Biscayne, der blev opført i 1995. På grund af turneringens vækst og ønsket om at skabe bedre forhold for spillere, sponsorer og tilskuere, afvikledes den fra 2019 i Hard Rock Stadium i Miami Gardens.

Turneringen er (pr. 2023) kategoriseret som en ATP Masters 1000-turnering på mændenes ATP Tour og som en WTA 1000-turnering på kvindernes WTA Tour, og den rangerer dermed umiddelbart under de fire grand slam-turneringer og de to tour-slutspil. Sammen med Indian Wells Masters, der afvikles umiddelbart inden Miami Open, skiller den sig ud fra de øvrige turneringer på de to tours ved at hovedturneringen strækker sig over mere end én uge. Begge hovedturneringer i single har deltagelse af 96 spillere, der ved lodtrækning fordeles i et skema med plads til 128 spillere, hvor de 32 seedede spillere er oversiddere i første runde.

Der afvikles tillige en herredouble- og en damedoubleturnering, der begge har deltagelse af 32 par.

Indian Wells Masters og Miami Open, der afvikles i umiddelbart forlængelse af hinanden kaldes samlet for The sunshine swing, og spillere, der vinder begge turneringer, siges at have opnået en Sunshine Double.

Historie

Navne 

Turneringen er på grund af skiftende titelsponorater gennem historien blevet spillet under forskellige navne.
 Lipton International Players Championships (1985-92)
 Lipton Championships (1993-99)
 Ericsson Open (2000-01)
 NASDAQ-100 Open (2002-06)
 Sony Ericsson Open (2007-12)
 Sony Open Tennis (2013-14)
 Miami Open presented by Itaú (siden 2015)

Spillesteder 

Turneringen blev til og med 2018 spillet i Crandon Park Tennis Center, der blev opført i 1995, i Miami-bydelen Key Biscayne. Fra 2019 afvikles begivenheden i Hard Rock Stadium i samarbejde med Miami Dolphins. Hovedarenaen med 13.800 tilskuerpladser opbygges hvert år som en midlertidig arena inde i selve Hard Rock Stadium, mens der uden for football-stadionet er opført et helt nyt tennisanlæg med 29 tennisbaner, herunder 18 træningsbaner og 11 konkurrencebaner, hvoraf den største er "Grandstand" med 5.000 tilskuerpladser.

Præmier 

Turneringens "total financial commitment", dvs. præmiepenge samt gebyrer til ATP Tour og WTA Tour samt bidrag til diverse bonuspuljer, har gennem tiden udviklet sig som vist nedenfor.

Tilskuertal

Vindere og finalister

Flest titler 
 Herresingle: Andre Agassi, seks titler (perioden 1990-2003), og Novak Djokovic, seks titler i perioden 2007-16.
 Damesingle: Serena Williams er med otte titler (perioden 2002-2015) den spiller, der har vundet turneringen flest gange.
Pr. 15. marts 2018.

Herresingle 

Herresinglefinalen er tre gange blevet aflyst eller afbrudt før tid:
 I 1989 blev Thomas Muster ramt af en spritbilist aftenen før finalen og kom så slemt til skade, at han måtte tilbringe flere måneder derefter i kørestol. Otte år senere vandt han turneringen.
 I 1996 opgav Goran Ivanišević tidligt i finalen på grund af nakkestivhed.
 I 2004 opgav Guillermo Coria efter tre sæt på grund af rygsmerter og deraf begrænset bevægelighed. Årsagen viste sig senere at være galdesten.

Damesingle

Herredouble

Damedouble

Mixed double 

Ved de fem første udgaver af turneringen blev der også spillet en mixed double-række.

Kilder / eksterne henvisninger 
 Miami Open
 tennis buzz - The early days of the Miami Open (24. marts 2015)

Noter 

 
Etableret i 1985